.یاۋنەرو ناۋەنڎو یاۋنەری و چاپەمەنی ھەپەگەی پی جۊرە زانېاریش دان:
سوپاو ترکی ئەرەگېری پا تەکنەلۊجېایاو جەنگی کە ئېنێش دەسۊھجومۍ دژوارۍ پۍ سەرو ھێزەکاما درێژە پنە مڎانۍ.
زانېاری ۋەرفراوان سەرو ھجومەکاو دۊڵەتو ترکی پی جۊرەنە:
ڕۊو ٢٧و شوباتی مەیڎانەکۍ مدرامانو کەش و جودی و کەش و ئێف ئێفی ٢٤ کەرەتۍ بە کاتېۊشاو چەکی قورس بۊمب ۋاران کریۍ.
ڕۊو ٢٧و شوباتی جە مەنتېقەو شېلادزۍ و ئامێدی، سەنگەرەکۍ مدرامانو ئێمە جە نزیک دەگاو سېدای و مەیڎانو چەمچۊی ٧١ کەرەت بە کاتېۊشا و تانک و چەکی قورس بۊمب ۋاران کریۍ.
گۊش جە درۊکاو مەدیای و جەنگی تایبەتی مەگێردۍ
جە مەدیاو جەنگو تایبەتو ترکېنە ھەۋاڵێۋە ۋەڵاو کریانۊ، بانگەشەو ئانەی کریان کە ڕەمەزان گونەش ئەنڎامو جمېەرو ئێمەن و جە سلێمانی جە ئاکامو ئۊپەراسېۊن و مېتیەنە ئەڕفانشا، ھەۋاڵی ئاماژە پنەکریا بە تەمامی درۋێنە. ڕەمەزان گونەش یەرۍ ساڵۍ چێۋەڵتەر دلۍ جمیەرەکەیمانە ھۊرئامان، دماتەر ھامسەرگېریش کەرڎەنو جە پانېشتوو کورڎسانی ئەرەنېشتە بیەن. حېچ پەیۋەنڎیێش پۊ جمیەرو ئێمۊ نیا. ڕەمەزان گونەش دوۋۍ مانگۍ چێۋەڵتەر جە شارو دھۊکی ۋێش ڕادەسو دۊڵەتو ترکی کەرڎەن، بەڵام مەدیاو جەنگو تایبەت و ترکی پێسە ئەنڎامو جمیەرەکەیما ئەشناسانش، بە سېناریۊیۍ دروۋۍ و ھۊربەسیا چی قۊناغەنە پێشکەشش کەرۊنەو ھۊڵ مرڎۊنە پێسە دەسکۊتێۋی پۍ سەرکۊتەو مېتی نېشانەش بڎۊنە. با گەلو ۋڵات پارێزو کورڎسانی و ڕاو گرڎی تورکیای گۊش ئۊو ھەۋاڵە درۊینەکاو میتی و مەدیاو جەنگو تایبەتی نەگێرا.
ھ.ش
